Κατάρρευση της στέγης στον σιδηροδρομικό σταθμό του Νόβι Σαντ

Η κατάρρευση της στέγης στον σιδηροδρομικό σταθμό του Νόβι Σαντ ήταν ένα δυστύχημα που συνέβη στις 1 Νοεμβρίου 2024, γύρω στις 11:50, στον σιδηροδρομικό σταθμό του Νόβι Σαντ. Στο δυστύχημα σκοτώθηκαν 15 άτομα, συμπεριλαμβανομένου ενός εξάχρονου παιδιού, ενώ 3 άτομα τραυματίστηκαν. Τρεις νέοι είναι σοβαρά τραυματισμένοι και βρίσκεται σε κίνδυνο η ζωή τους. Από τα αναγνωρισμένα θύματα, οκτώ είναι πολίτες της Σερβίας, ενώ ένα άτομο είναι από τα Σκόπια.

 Ιστορικό 
Το 2021 ανακοινώθηκαν σχέδια για την ανακαίνιση και επέκταση του σταθμού ως μέρος των προσπαθειών της κυβέρνησης της Σερβίας να αναβιώσει και να εκσυγχρονίσει την σιδηροδρομική υποδομή στη χώρα, με την εισαγωγή γρήγορων τρένων. Η ανακαίνιση περιλάμβανε την αναβάθμιση των γραμμών, την κατασκευή νέας πλατφόρμας και πλήρη ανακαίνιση του κύριου κτηρίου με επιπλέον ανελκυστήρες για άτομα με αναπηρίες. Οι εργασίες ξεκίνησαν τον Σεπτέμβριο του 2021.

Μία από τις προϋποθέσεις για την ανακαίνιση ήταν η αποσυναρμολόγηση της Γέφυρας του Μπόσκο Περόσεβιτς και η ανακατασκευή της Γέφυρας Σιδηροδρόμου Ζεζέλ, σύμφωνα με το σχέδιο του Αλεξάνταρ Μπόγιοβιτς, που κατασκευάστηκε από διεθνή κοινοπραξία JV Azvi - Taddei - Horta Coslada International. Η ανακαίνιση του σιδηροδρομικού σταθμού πραγματοποιήθηκε από τις κινεζικές εταιρείες China Railway International και China Communications Construction Company (CCCC) ως μέρος του έργου γραμμή Βουδαπέστη–Βελιγράδι, το οποίο αποτελεί μέρος ενός ευρύτερου σχεδίου για διεθνές σιδηροδρομικό δίκτυο.

Το ανακαινισμένο κτήριο του σταθμού άνοιξε στις 19 Μαρτίου 2022, με μια μοντέρνα γραμμή ταχύτητας έως  μεταξύ Βελιγραδίου και Νόβι Σαντ.

 Το δυστύχημα 
Στις 1 Νοεμβρίου 2024, γύρω στις 11:50, η στέγη πάνω από την κύρια είσοδο του σιδηροδρομικού σταθμού στο Νόβι Σαντ κατέρρευσε. Στο δυστύχημα σκοτώθηκαν 15 άτομα, συμπεριλαμβανομένου ενός εξαχρονου παιδιού, ενώ 3 άτομα τραυματίστηκαν.

Ο πολιτικός μηχανικός Ντάνιελ Ντάσιτς δήλωσε ότι η στέγη κατέρρευσε λόγω πρόσθετων χάλκινων κατασκευών με γυαλί, οι οποίες είχαν τοποθετηθεί κατά τη διάρκεια της ανακαίνισης.

 Αντιδράσεις και Επακόλουθα 
Η κυβέρνηση της Σερβίας κήρυξε την 2 Νοεμβρίου 2024 ως ημέρα εθνικού πένθους, ενώ στο Νόβι Σαντ κηρύχθηκε τριήμερο πένθος. Στη Σερβική Δημοκρατία Βοσνίας και Ερζεγοβίνης κηρύχθηκε επίσης ημέρα πένθους.

Ο υπουργός Μεταφορών, Κατασκευών και Υποδομών Γκόραν Βέσιτς, ο υπουργός Εμπορίου Τόμισλαβ Μομίροβιτς και ο επικεφαλής των κρατικών Σερβικών Σιδηροδρόμων παραιτήθηκαν μετά το συμβάν.Σερβία: Παραιτήθηκε ο πρωθυπουργός Μίλος Βούτσεβιτς, μετά την τραγωδία σε σιδηροδρομικό σταθμό. tovima.gr. 28/01/2025. Ανακτήθηκε στις 28/01/2025.

Ο Πρόεδρος της Ουγγαρίας Βίκτορ Όρμπαν εξέφρασε τα συλλυπητήριά του στη Σερβία και στις οικογένειες των θυμάτων.

Στις 30 Δεκεμβρίου οι εισαγγελικές αρχές άσκησαν δίωξη σε 13 άτομα, ανάμεσά τους και στον υπουργό Μεταφορών ο οποίος παραιτήθηκε μετά το δυστύχημα.Σερβία: Παραιτήθηκε ο πρωθυπουργός μετά το δυστύχημα στον σιδηροδρομικό σταθμό. tanea.gr. 28/01/2025. Ανακτήθηκε στις 28/01/2025.

Στις 28 Ιανουαρίου 2025 παραιτήθηκε ο πρωθυπουργός της Σερβίας Μίλος Βούτσεβιτς, ενώ στη συνέντευξη Τύπου ανήγγειλε και την παραίτηση του δημάρχου του Νόβι Σαντ, του Μίλαν Τζούριτς.Σερβία: Παραιτήθηκε ο πρωθυπουργός Βούτσεβιτς μετά το δυστύχημα στον σιδηροδρομικό σταθμό. lifo.gr. 28/01/2025. Ανακτήθηκε στις 28/01/2025.

Οι φοιτητές των τεσσάρων δημόσιων Πανεπιστημίων της Σερβίας διαδήλωσαν για περισσότερο από δύο μήνες ζητώντας να αποδοθούν πολιτικές και ποινικές ευθύνες για την τραγωδία. Και για περίπου δέκα μήνες εκατοντάδες χιλιάδες άνθρωποι έχουν βγει στους δρόμους σχεδόν σε όλες τις πόλεις της Σερβίας, απαιτώντας νέες εκλογές και πάταξη της εκτεταμένης διαφθοράς.Μίοντραγκ Σόριτς. Σερβία: Η Ορθόδοξη Εκκλησία στο πλευρό του Βούτσιτς. Επιμέλεια: Γιώργος Πασσάς. dw.com. 05/09/2025. Ανακτήθηκε στις 11/09/2025.

Στις 30 Ιανουαρίου 2025 εκατοντάδες φοιτητές ξεκίνησαν πορεία από το Βελιγράδι προς το Νόβι Σαντ, το οποίο απέχει περίπου 80 χιλιόμετρα, εκφράζοντας την απογοήτευσή τους ενάντια στις πρακτικές αυταρχικής διακυβέρνησης και ζητώντας «δικαιοσύνη και ελευθερία σκέψης».Σερβία: Οι φοιτητές γράφουν ιστορία και κάνουν αυτό που δεν έχει ξαναγίνει. news247.gr. 31 Ιανουαρίου 2025. Ανακτήθηκε στις 01/02/2025. Από τη μεριά του, ο πρόεδρος της Σερβίας Αλεξάνταρ Βούτσιτς σε περιοδεία που πραγματοποίησε στην κεντρική Σερβία δήλωσε ότι «η χώρα δέχεται επίθεση από το εσωτερικό και το εξωτερικό» και χαρακτήρισε ξενοκίνητες τις κινητοποιήσεις.Σερβία: Στο Νόβι Σαντ έφτασε η πορεία των φοιτητών. naftemporiki.gr. 31 Ιανουαρίου 2025. Ανακτήθηκε στις 01/02/2025. H Σερβική Ορθόδοξη Εκκλησία στέκεται στο πλευρό του Αλεξάνταρ Βούτσιτς.

Σε περίπτωση που το κίνημα διαμαρτυρίας καταφέρει να ανατρέψει το καθεστώς της Σερβίας, οι παρατηρητές αναμένουν πως και τα στελέχη που στηρίζουν τον Βούτσιτς θα κληθούν να λογοδοτήσουν, είτε αυτά ανήκουν στον στρατό, τις μυστικές υπηρεσίες ή την Εκκλησία.

 Παραπομπές 

Κατηγορία:Νόβι Σαντ
Κατηγορία:Σιδηροδρομικά ατυχήματα και δυστυχήματα
Κατηγορία:Ανθρωπογενείς καταστροφές
Κατηγορία:Ιστορία της Σερβίας
Κατηγορία:Καταστροφές σε κτίρια και κατασκευές